Urquinaona o pressupostos? Urquinaona o pressupostos? – El Món\nSalvador Cot 10/07/2020 9:50 pm\nÉs impossible predir, almenys a hores d’ara, si la monarquia espanyola podrà resistir una concatenació d’escàndols que tindran dimensió europea. A hores d’ara se’n coneixen només les primeres dades i ja es veu que serà impossible desconnectar Felip VI del hòlding familiar. La censura tradicional dels mitjans espanyols està molt esquerdada i fins i tot els programes de xafarderies de les cadenes privades de Madrid es fan ressò, sense clemència, de cada capítol d’aquesta cadena de corrupció estructural que és la monarquia espanyola.\nLa qüestió és quina estratègia ha de decidir l’independentisme davant d’un règim que, per primera vegada des de la transició, corre un risc seriós de caure a trossos. Davant d’això seran el pròxim Govern, la pròxima majoria parlamentària i les entitats socials els que hauran de posicionar-se o bé com un agent de canvi o bé com un suport extern que col·labori en l’estabilització del sistema. En ambdós casos, naturalment, caldrà buscar i forçar les contrapartides que es considerin oportunes. Per simplificar-ho, caldrà veure què convé més en el ventall que va entre Urquinaona i el suport als pressupostos.\nEn qualsevol cas, el que és important és ser un agent definible i amb estratègia pròpia. S’acosten temps d’atur massiu, inestabilitat institucional i pressió social. Un d’aquells instants de la història en què es tornen a tirar els daus.


Castell de Montanissell - Viquipèdia, l'enciclopèdia lliure\nEl Castell al centre de la imatge\nMunicipi Coll de Nargó\nA lo Tossal, a tocar de l'església de la Mare de Déu de la Salut, Montanissell\n42° 11′ 41″ N, 1° 15′ 23″ E / 42.1947°N,1.2563°E / 42.1947; 1.2563\nEl castell de Montanissell és un monument del municipi de Coll de Nargó (Alt Urgell) declarat bé cultural d'interès nacional. Resten alguns vestigis escassos al lloc dit "la Rectoria". Són vestigis d'una fortalesa antiga, possiblement medieval, en la que resta part d'una torre. L'església de la fortalesa encara està dempeus i és gòtica, però sembla que s'hagi construït sobre una església anterior, ja sigui romànica o preromànica.\nCastell termenat. Documentat el 1030. El 5 d'agost de 1030 el comte Ermengol II d'Urgell, dit el Pelegrí, va vendre a Arnau Mir de Tost ipsum kastrum de Montangone cum suos terminos. El topònim “Montagnono” o “Montangone” correspon a l'actual Montanissell. Arnau Mir donà, en esponsalici, aquest castell a la seva muller Arsendis. Villa Montanoncell: el 1069. Per herència, el castell de "Montanione" passà al comte Ramon de Pallars i muller (Valença) i fill Arnau, el 1078. Al segle XIII, Montanissell i Sallent, del mateix terme, foren adquirits pel vescomte de Castellbò. La batllia de Sallent i Montanissell quedà integrada en el "corter" d'Organyà, d'aqueix vescomtat.\nA Wikimedia Commons hi ha contingut multimèdia relatiu a: Castell de Montanissell\n«Castell de Montanissell». Pat.mapa: arquitectura. Direcció General del Patrimoni Cultural de la Generalitat de Catalunya. [Consulta: 4 maig 2012].\nObtingut de «https://ca.wikipedia.org/w/index.php?title=Castell_de_Montanissell&oldid=19392724»\nPatrimoni monumental de Coll de Nargó\nMonuments històrics de l'Alt Urgell\nCastells de l'Alt Urgell\nEdificis de Coll de Nargó\nLa pàgina va ser modificada per darrera vegada el 27 des 2017 a les 21:38.


Per què No a la MAT | No a la MAT Girona\nL’actual model energètic és absolutament insostenible i ens porta irremissiblement al col•lapse econòmic per la dependència envers els combustibles fòssils i al desastre planetari que l’escalfament global ocasionarà.\nL’oligopoli energètic espanyol boicoteja sistemàticament la transició necessària i urgent cap a un model sostenible basat en l’estalvi i eficiència energètica, la utilització de fonts 100% renovables i la generació distribuïda. Cal impulsar aquest canvi de model de manera urgent!!\nEls canvis necessaris per aconseguir implementar un nou model energètic afecten de forma global a la totalitat de la societat, al model socio-econòmic i a la manera de pensar de les persones; per aquesta raó proposem “UNA NOVA CULTURA DE L’ENERGIA” .\nLa MAT així com qualsevol altre interconnexió que es vulgui plantejar constitueix el símptoma més clar del model energètic obsolet i suïcida que ha imperat en els darrers temps. Un model fet a mida de les multinacionals del sector elèctric que ha contemplat com a única possibilitat la utilització de grans infrastructures tant de generació com de transport, en detriment de la generació distribuïda que constitueix l’alternativa d’un model sostenible. La construcció de qualsevol interconnexió que travessi els Pirineus (MAT) suposarà l’endarreriment fatal tant en l’aplicació de programes d’eficiència i estalvi com en la implantació de les energies renovables. Les interconnexions amb l’Estat Francès comportarien, a més a més, la pervivència de la generació nuclear i situarien Catalunya dins una perillosa dependència. Recordem que Catalunya té una dependència energètica exterior altíssima, i que arriba a ser del 96%.\nCal engegar un Pla Energètic basat en l’enfocament des dels serveis que presta l’energia (gestió de la demanda) i que posi fi al l’actual malbaratament energètic; els eixos fonamentals del qual siguin l’estalvi, l’eficiència energètica i la generació distribuïda amb energies netes i renovables. De tal manera que es pugui assolir un sistema energètic sostenible basat en una Nova Cultura de l’Energia que sigui econòmicament eficaç, socialment equitatiu, ecològicament sa i culturalment acceptable; un sistema lliure per complet del perill que suposa l’energia nuclear i de la malaltissa dependència actual respecte als combustibles fòssils. Només un sistema energètic distribuït, eficient, net i renovable serà capaç de fer a Catalunya independent de les energies brutes i permetrà aprofitar els bens comuns energètics amb tecnologies netes i al servei de les pròpies comunitats.\nNO A LA MAT, NI AQUÍ NI ENLLOC !!!\nI pel que fa al projecte MAT a les comarques gironines:\n“La MAT incrementarà significativament el risc d’incident en l’alimentació elèctrica a Girona.”\nFont: Ministerio de Industria, Energia y Turismo (BOE nº92 17/4/12)\n1. Un dels requisits que va exigir el Ministerio de Medio Ambiente per a superar la declaració d’impacte ambiental és la compactació de la línia de 400 kV amb les línies ja existents de 132 kV Juià-Figueres i la Juià-Bescanó de 220 kV. Ara, paradoxalment es diu en aquesta autorització administrativa que: “se ponen de manifiesto los altos riesgos que supone realizar las compactaciones” i “las compactaciones de circuitos que se proponen incrementan significativamente el riesgo de un incidente en la alimentación eléctrica de Gerona. No obstante lo anterior, al no resultar posible la formulación de una declaración de impacto ambiental favorable evitando la realización de dichas compactaciones y debido al valor que en este caso particular aporta para la seguridad de suministro la nueva interconexión con Francia, de manera excepcional se asumirá la compactación solicitada.”\nResulta kafkià que se’ns vengui la MAT com a garantia de subministrament i al mateix temps ens diguin que incrementarà significativament el risc d’incident en l’alimentació elèctrica de Girona.\n2. No es compleixen les distàncies mínimes de seguretat. Constatem que el govern de la Generalitat es posiciona una altra vegada al costat de les grans corporacions elèctriques i no dels ciutadans de Catalunya i incompleix una de les moltes promeses on s’indicava que el traçat en cap cas passaria a menys de 100 metres de masies aïllades i 500 metres de nuclis urbans. Aquestes promeses no s’han complert i fa que hi hagin habitatges que quedaran literalment sota la línia quan la mateixa Organització Mundial de la Salut recomana una distància de seguretat d’un metre per cada mil volts, cosa que dibuixaria un perímetre de seguretat de 400 metres a cada banda de la línia on no hi hauria d’habitar ningú.\n3. Vulneració de la nova llei 33/2011 de Salut Pública: “Principio de precaución. La existencia de indicios fundados de una posible afectación grave de la salud de la población, aun cuando hubiera incertidumbre científica sobre el carácter del riesgo, determinará la cesación, prohibición o limitación de la actividad sobre la que concurran.”\n4. Curiosament l’aprovació administrativa del traçat al BOE fou el dia 29/03/12. Dos dies més tard, publicat al BOE també, es suspenen totes les tramitacions administratives de línies de transport, per la situació macroeconòmica, fins a la elaboració d’una nova proposta de planificació de la xarxa de transport.\n5. La MAT és una infraestructura de la qual els catalans no en traurem el més mínim fruit, tan sols perjudicis. Com falsament s’ha dit, ni ens garantirà el subministrament elèctric (d’això se’n carreguen les xarxes tercermundistes de distribució de baixa i mitja tensió) ni ens abaratirà el rebut de la llum, com s’està veient. Cal recordar que el preu de l’energia elèctrica a Espanya és dels més alts del món sinó el més alt segons NUS Consulting.\n6. Denunciem que davant les brutals retallades de pressupost en sanitat, educació,administració… aquesta infraestructura ha rebut una subvenció de 225 milions d’euros i un crèdit del banc europeu d’inversions de 350 milions d’euros en un moment en que el crèdit brilla per la seva absència a l’hora d’abastir les empreses del nostre país.\n7. Les comarques gironines no necessiten augmentar la capacitat elèctrica i menys amb una capacitat tan monstruosa com la què que ofereix la MAT. En els darrers tres anys, la demanda elèctrica a casa nostra està baixant any rere any de manera molt notable segons les dades de Red Eléctrica Española, la qual cosa desmunta totalment els arguments d’aquells alarmistes interessats que afirmaven que “quedaríem a les fosques”. Se’ns diu que Girona no té prou capacitat de generació i que cal augmentar-la. Però no es diu que els últims anys el sistema elèctric espanyol és netament excedentari, obligant a tenir moltes de les centrals de cicle combinat de gas aturades. Cosa que ha fet que la central de cicle combinat de gas que s’havia de construir a Bescanó s’hagi cancel·lat. Com la resta de línies de transport de 400 kV de la resta de l’estat. L’únic objectiu d’aquesta línia és exportar cap a França i Itàlia l’excedent brutal de potència instal·lada a l’estat espanyol, que arriba a ser del doble del que es consumeix.\n8. És totalment fals que les comarques gironines no tinguin alimentació de 400 kv com s’ha dit moltes vegades, fins i tot per part de l’actual director general d’energia i mines de la Generalitat de Catalunya, font: http://energiagirona.gencat.cat. Per una banda tenim la línia que passa pel Coll d’Ares, Camprodon, Sant Pau de Segúries, Vic-Baixàs i, a hores d’ara, el primer tram de la MAT de Sentmenat a Bescanó. Com ja s’ha demostrat no calen 400 kv per alimentar el TGV. Cal remarcar que el tram de TGV entre Figueres i la frontera que actualment està en funcionament, s’alimenta en aquesta banda dels Pirineus tant sols per una línia de 132 kv.\n9. A banda del dany patrimonial no reconegut, hi haurà un impacte visual brutal, especialment a la plana de l’Empordà, on afectarà no només a molts catalans directament sinó que també a l’únic sector que funciona relativament bé que és el turisme i que és un dels motors de l’economia catalana. Cal remarcar que el que es vol construïr serà una línia monstruosa. A part del doble circuit de 400kv, cal sumar-hi el doble circuit de 220 kv i 132 kv respectivament. Estem parlant d’unes dimensions mai vistes fins ara.\n10. També volem denunciar la fragmentació del Projecte d’Interès Europeu EL.3 en tres trams, cosa que s’ha fet per no veure’s obligats a fer una avaluació d’impacte global de la línia Baixàs (Catalunya Nord) – Bescanó – Sentmenat. Fins i tot el sr. Mario Monti, Comissari Europeu designat com a mediador en el projecte, ho ha reconegut diverses ocasions, sense que això hagi comportat els efectes legals i administratius subsegüents.\n11. Considerem també que hi ha un greu tracte discriminatori en soterrar una part de la línia i no fer-ho amb la resta. Ens trobem amb la paradoxa, per exemple, que al poble de Santa Llogàia d’Àlguema, per on passa la línia de 400 kV, mig poble la tindrà soterrada i l’altra a resta no, essent part del mateix projecte.\n12. Lloem el fet que per tractar aquest important tema hi hagi hagut un debat democràtic i obert a la Catalunya Nord, on hi van intervenir tots els estaments implicats. En canvi a Catalunya Sud, el projecte s’està imposant amb calçador i en contra de la voluntat del territori, que no ha tingut ni veu ni vot.\n13. Amb aquest projecte no es respecten els drets bàsics dels catalans. Per una part es menysté el Conveni Internacional d’Arhus, que fa referència a l’accés a la informació, la participació del públic i accés a la justícia en temes de medi ambient i concretament en esteses elèctriques de 220 kV o més. Fins i tot, Mario Monti, mediador europeu per la MAT, va proposar fer una consulta popular sobre aquesta línia.


Doblement ecològic: el Mercedes GLC F-Cell és híbrid i funciona amb hidrogen\nMercedes-Benz comercialitza un SUV ecològic que tan sols emet vapor d'aigua\nÉs una nova via encara poc explorada. Els cotxes híbrids són una realitat cada cop més present al nostre mercat, però fins ara no havíem vist cap totcamí europeu híbrid de producció que, a més, disposés d'un sistema de pila de combustible accionada per hidrogen per alimentar el motor tèrmic. Bé és cert que alguns models de Toyota-Lexus i fins i tot de Mercedes-Benz ja havien explorat la via de les piles de combustible associades a motors elèctrics.\nGLC F-Cell / Mercedes-Benz\nEl nou GLC F-Cell trenca esquemes amb el seu nou plantejament, que marida una pila de combustible amb bateries de liti i que utilitza una font o l'altra –o totes dues de forma combinada– en funció del mode de conducció escollit. F-Cell, que utilitza la pila de combustible alimentada per hidrogen; Battery, que utilitza l'energia emmagatzemada a les bateries; Hybrid, que combina les dues fonts, i Charge, on prioritza la recàrrega de la bateria.\nEsquema funciomanet GLC F-Cell / Mercedes-Benz\nEl mode Hybrid permet extreure tota la potència d'aquest SUV ecològic i que arriba a uns considerables 200 CV i 350 Nm de parell, amb una velocitat màxima de 160 km/h i una autonomia total de 437 quilòmetres. En mode 100% elèctric o Battery aquest vehicle pot recórrer fins a 49 quilòmetres. Pel que fa als temps de recàrrega, el GLC F-Cell pot reomplir els dipòsits d'hidrogen en 3 minuts i les bateries elèctriques –que també es poden recarregar per la pròpia energia cinètica– es poden recarregar en un punt domèstic en una hora i mitja.\nPel que fa al disseny d'aquesta versió ecològica, la variant F-Cell tan sols es diferenciarà de la resta de GLC pels detalls acabats en color blau a la calandra, passos de roda i part inferior de les portes i per les llandes específiques de 20 polzades, més lleugeres i pensades per reduir el consum.


La ministra d'Agricultura i Medi Ambient reclama un ús "més rigorós" de l'aigua en el quint any de sequera – BÉTERA – toda la información del Bétera, Valencia\nLa ministra d'Agricultura i Medi…\nEFE. La ministra d’Agricultura i Medi Ambient, Isabel García Tejerina, ha demanat hui a “tots i cada un” dels ciutadans un compromís amb la gestió de l’aigua en el quint any de sequera a Espanya, que passa per fer un ús “més eficient, més rigorós i més solidari”.\nAquesta eficiència és necessària perquè, mentres no ploga, l’aigua disponible no falte per a les demandes de la població i es puga atendre en la mesura que es puga les necessitats de les activitats econòmiques, segons la ministra.\nAbans d’inaugurar a València el quint Congrés de la Xarxa Espanyola de Dones en el sector pesquer, la ministra ha dit als periodistes que, amb menys recursos cada vegada, el primer és atendre les demandes de la població.\nAmb aquest objectiu, el Govern fa un seguiment “vigilant” i s’anticipa i planifica mesures d’emergència perquè l’impacte de la sequera siga “el menor”. García Tejerina ha manifestat que el Govern ha estat responent a la situació de sequera dels últims anys i ha facilitat als agricultors que en les tres últimes campanyes inclús hagen pogut incrementar les seues produccions.\nSegons la ministra, “s’han movilitzat” més de 350 hectòmetres cúbics, s’han invertit més de 85 milions d’euros en obres d’emergència i s’ha prorrogat el transvasament Tajo-Segura que en el seu moment “es va decidir que desapareguera”.\nHa assegurat que l’Executiu continuarà aplicant “totes les mesures que física i legalment siguen possibles” en una situació de sequera que s’ha estés a Espanya i en la que el nivell dels embassaments és “cada vegada més preocupant”, tant en la conca del Xúquer com en la del Segura, en la capçalera del Tajo i en el Duero.


El nostre servei de manteniment informàtic Benifallet i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Benifallet, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Benifallet només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Benifallet, que tots els tècnics informàtics de Gestinet són professionals experimentats en plantilla, fixes ubicats a Benifallet, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nIgual que oferim un servei de manteniment informàtic Benifallet periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nEl nostre servei informàtic a Benifallet disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Benifallet disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Benifallet un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Benifallet.\nDisposem de tècnics fixes i estables per a donar un servei de manteniment informàtica Benifallet estable i ràpid sense sorpreses ni esperes.\nEls nostres clients de serveis IT a Benifallet disposen d’una potent Extranet per a la gestió completa del seu servei.


Alejandro Balde, blaugrana fins el 2024\nEl defensa culer continuarà vinculat al Club fins el 30 de juny del 2024 amb una clàusula de rescissió de 500 milions d’euros\nEl jugador Alejandro Balde ha arribat a un acord amb el FC Barcelona per a la renovació del seu contracte que el vincularà amb el Club fins al 30 de juny del 2024. El jugador ha signat el seu nou contracte aquest dijous en un acte amb el president Joan Laporta, el vicepresident primer i responsable de l'àrea esportiva Rafael Yuste, el directiu del futbol formatiu Joan Soler i el director del futbol formatiu José Ramón Alexanco a les oficines del Camp Nou. La clàusula de rescissió serà de 500 milions d’euros.\nNascut a Barcelona fa 17 anys, Alejandro Balde va arribar al Barça l’any 2011, amb vuit anys, procedent del futbol base de l’Espanyol. La seva generació és la del 2003, però ell sempre ha anat per avançat i sent cadet ja va disputar partits amb el Juvenil. Ha estat campió de Lliga amb el Benjamí C, el Benjamí B, el Benjamí A, l’Aleví C, l’Aleví A, l’Infantil B, l’Infantil A, el Cadet B i el Cadet A.\nLa temporada passada, tot i ser juvenil de primer any, ja va formar part de la plantilla del Barça B, sent protagonista en el lateral esquerre. Balde va disputar un total de 16 partits, dels quals 11 ho va fer de titular en una temporada que el filial blaugrana va assolir l’ascens a la Primera RFEF. La seva bona actuació al Barça B ha fet que hagi entrenat amb el primer equip i aquest dimecres va debutar davant el Nàstic de Tarragona en el primer amistós de la pretemporada al Johan Cruyff.


Servei d’alertes informatives Whatsappban - Serra\nServei d’alertes informatives WhatsappbanNotícies Tauler d’anuncis Events Festival de música de cambra de la Calderona Serra Informa Concurs Fotogràfic Servei d’alertes informatives Whatsappban\nL’Ajuntament de Serra ofereix a la ciutadania el Servei d’Informació gratuïta per WhatsApp “Whatsapp ban”. Amb esta aplicació de missatgeria instantània el veïnat podran accedir de manera ràpida i sense cap tipus de cost a la informació del municipi: avisos, bans, agenda cultural i de serveis. Este servei també podrà ser utilitzat per a facilitar en temps real informació a la ciutadania en situacions d’alerta.\nEl servei farà ús de les llistes de difusió per enviar missatges informatius, per la qual cosa cap persona que estiga subscrita al servei podrà conéixer les dades d’altres usuaris. En línia amb tu funcionarà com un canal unidireccional. En cap cas és un canal per a ficar-se en contacte amb l’Ajuntament.\nPer a subscriure’s i rebre informació sobre el municipi caldrà seguir els següents passos:\nGuardar com a contacte el telèfon del Servei d’Informació de WhatsApp de l’Ajuntament: 685 45 52 40\nEnviar un WhatsApp amb el següent text: ALTA seguit del nom i cognom. El contacte quedarà guardat i passarà a formar part de la llista de difusió.\nEs rebran un màxim de dos alertes informatives al dia, a no ser que existisquen avisos urgents.\nPer a donar-se de baixa del servei “whatsapp ban”, s’haurà d’enviar un WhatsApp amb la paraula BAIXA seguida del teu nom i cognom.\nInformació sobre tractament de dades personals del Servei Alertes Informatives Whatsapp Ban\nINFORMACIÓ SOBRE TRACTAMENT DE DADES PERSONALS DEL SERVEI ALERTES INFORMATIVES WHATSAPP BAND\nDe conformitat amb la Llei orgànica 3/2018, de 5 de desembre, de Protecció de Dades Personals i garantia dels drets digitals, i en relació al que es disposa en el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades, i seguint les Recomanacions i Instruccions emeses per l’Agència Espanyola de Protecció de Dades (A.E.P.D.), S’INFORMA:\nLes dades de caràcter personal sol·licitats i facilitats per vosté, són incorporats un fitxer de titularitat privada el responsable de la qual i únic destinatari és l’AJUNTAMENT DE SERRA EN RELACIÓ AMB EL SERVEI ALERTES INFORMATIVES WHATSAPP BAN.\nNomés seran sol·licitats aquelles dades estrictament necessàries per a prestar adequadament els serveis sol·licitats (SERVEI ALERTES INFORMATIVES WHATSAPP BAN).\nTotes les dades recollides compten amb el compromís de confidencialitat, amb les mesures de seguretat establides legalment, i en cap concepte són cedits o tractats per terceres persones, físiques o jurídiques, sense el previ consentiment de l’usuari, excepte en aquells casos en els quals fora imprescindible per a la correcta prestació del servei.\nUna vegada finalitzada la relació entre l’el AJUNTAMENT DE SERRA i l’USUARI del SERVEI ALERTES *INFORMATIVES WHATSAPP BAN les dades seran arxivades i conservades, durant un període temps mínim de dos anys, després de la qual cosa seguirà arxivat o en defecte d’això seran retornats íntegrament al USUARI.\nLes dades que facilitats per l’USUARI seran inclosos en el Tractament denominat USUARIS DEL *SERVEI ALERTES INFORMATIVES WHATSAPP BAN DE L’AJUNTAMENT DE SERRA, amb la finalitat de gestió del servei indicat, contacte, i de totes les gestions relacionades amb els usuaris i manifestant l’usuari el seu consentiment. També s’ha informat l’usuari de la possibilitat d’exercitar els drets d’accés, rectificació, cancel·lació i oposició, indicant-ho per escrit a l’AJUNTAMENT DE SERRA amb domicili a Serra (València), carrer Sagunt, núm. 31, o remetent-ho per correu electrònic a ayuntamiento@serra.es\nAixí mateix, l’USUARI DEL SERVEI ALERTES INFORMATIVES WHATSAPP BAN DE L’AJUNTAMENT DE SERRA consent en què el responsable tracte les seues dades personals continguts en el present document, amb l’única finalitat de gestionar les autoritzacions informades respecte al citat servei. Tot això amb el mateix contingut i drets contemplats en els paràgrafs anteriors.


febrer | 2017 | Personatges il·lustrats de Manresa\nPersonatges il·lustrats de Manresa\nRemolí d'aire dins d'una escola de vida\nPensem i sentim\nCantània 2017: La nit dels malsons\nUn passeig x la Lacetània\nLa Séquia i la llegenda de la LLum\nPersonatges il·lustrats de Manresa!\nMes: febrer \_28\_UTC 2017\nConeixem el nostre Ajuntament!\n28 febrer, 2017 28 febrer, 2017 / terbolideprimaria\t/ Deixa un comentari\n“Manresa, la nostra ciutat”, un dels nostres projectes interdisciplinaris.\nVam començar visitant el nostre Ajuntament. A l’entrada ens esperava la Irene, una monitora que ens va preparar un joc de descoberta i unes explicacions molt adients del que es feia al consistori.\nAl saló de plens vam rebre una agradable sorpresa, el Sr. Valentí Junyent, alcalde de Manresa, ens va venir a saludar. Molt amablement va anant contestant a les preguntes que li vam formular.\nVa ser una bona experiència i una magnífica oportunitat de sentir-nos periodistes per uns instants!\nAvui ens ho posem tot!\n24 febrer, 2017 / terbolideprimaria\t/ Deixa un comentari\nObeint les ordres del Rei Carnestoltes…\nDijous amb… Corbata, mocador, “pajarita” o barret!\nEns posem el pijama… i cap a l’escola!\n22 febrer, 2017 / terbolideprimaria\t/ Deixa un comentari\nLa setmana passada vam rebre la visita dels actors i actrius de la companyia Look Out i vam poder gaudir de dues obres molt divertides: “Passion for fashion” i “The Greedy King and Queen”. A continuació, trobareu el recull de fotos i vídeos.\nEl rei del Carnostoltes ja és aquí!\n17 febrer, 2017 17 febrer, 2017 / terbolideprimaria\t/ Deixa un comentari\nAvui hem tingut una visita molt esperada… el Rei Carnestoltes! I ens ha demanat que la setmana que ve….\nDIMECRES 22: Anem en PIJAMA!\nDIJOUS 23: Portem corbata o mocador o “pajarita” o barret\nDIVENDRES 24: Ens maquillem, pentinat fashion, i portem corbata o mocador o “pajarita” o barret\nL’ofici de periodista\n15 febrer, 2017 15 febrer, 2017 / terbolideprimaria\t/ Deixa un comentari\nEls nens i nenes de segon hem entrevistat a l’Aida Morales, periodista del Nació Digital. A través de les seves respostes vam poder conèixer aquesta feina de més a prop.\nInformativos de la Escuela Joviat\n14 febrer, 2017 14 febrer, 2017 / terbolideprimaria\t/ Deixa un comentari\nLos alumnos de sexto de primaria han preparado un informativo para explicar diferentes noticias del mundo. Con trabajo, dedicación y mucho humor han salido unos informativos excelentes y muy divertidos, por eso queríamos compartirlo con todos vosotros.\nExcursió a Barcelona: Palau de la Música i Parlament de Catalunya\n14 febrer, 2017 / terbolideprimaria\t/ Deixa un comentari\nEl passat 3 de febrer, els alumnes d’EP4 vam anar d’excursió a Barcelona. Un cop allà, vam anar cap al Palau de la Música, on vam veure el concert “Cobla 2.0”. Ens vam quedar tots impressionats, tant per l’espai com per la música. Quan vam acabar, vam anar a dinar al Parc de la Ciutadella per després començar la visita al Parlament de Catalunya. Vam veure espais i racons molt bonics. Un dia ple de cultura i jocs amb bona companyia!\nAquí us deixem un recull d’alguns moments de l’excursió!\n7 febrer, 2017 / terbolideprimaria\t/ Deixa un comentari\nAquest matí hem pogut gaudir de l’obra Clowning, a càrrec d’en Ruskus Patruskus a l’escola. A través d’aquesta història, hem viatjat tots junts a Londres per atrapar al bruixot Pispatutto.\nA continuació podeu veure el recull de fotos i vídeos.\nCanvis importants en el blog del terbolí de primària\nFins el curs vinent!\nTanquem l’etapa de primària\nUn últim dia molt especial!\nRemullada per acabar el curs!\nAt the takeaway\nEndevina qui sóc…\nInformativos en la Escuela Joviat\nInvent a game!\nMentre treballem ens divertim!\nMés de 200 contes per gaudir aquest Sant Jordi\nTots junts teixim un gran futur!\nCreem acompanyaments rítmics!\nEl pis de baix\nEl primer pis


DIA INTERNACIONAL DE LA SALUT SEXUAL\nSegons dades de l’última memòria d’accions de SidaStudi del 2016, el 75.1% dels nois de 2n d’ESO s’informen de sexe a través d’Internet, mentre que el 56.5% de les noies ho fan a través de les amigues. I són precisament elles les que suposen un repte dins l’assignatura pendent de l’educació sexual perquè “en el sexe la responsabilitat, el plaer, l’èxit i la culpa recauen en la noia i una bona educació sexual afectiva les descarregaria d’això”, opina Costa.\nEl 2016 el 87% de les usuàries del CJAS van ser noies. Tot i que compten amb serveis específics per a elles, com els post-coitals o les proves d’embaràs, “hem de demanar els nois que es coresponsabilitzin més, però costa que es mostrin vulnerables i vinguin a preguntar”, considera Baroja, qui no creu que aquest sigui el cas de les noies. Acostumen a dispensar unes 1.000 píndoles del dia després a l’any i cada cop que ve una noia “li donem les gràcies. Per perdre la por i per cuidar-se. Es mereixen un homenatge per això, independentment de les raons per les quals no van practicar sexe segur.\nTrencar l’estigma de les ITS per a fomentar la detecció\nDades de l’Ajuntament de Barcelona recullen que l’11,6% dels joves que tenen entre 15 i 34 anys no utilitzen cap mètode anticonceptiu en les seves relacions sexuals i fins al 34,4% han utilitzat en alguna ocasió la píndola de l’endemà. Gemma Tarafa, comissionada de salut de l’Ajuntament de Barcelona opina que “les infeccions de Transmissió Sexual (ITS) són un problema de salut pública important i cal posar les mesures necessàries per controlar aquesta tendència a l’alça”. Les últimes dades d’Infeccions de Transmissió Sexual a la capital catalana, recollides per l’Agència de Salut Pública de Barcelona (ASPB), destaquen un increment en la sífilis i la gonocòccia i una lleugera baixada en la incidència del VIH.\nEn aquest sentit, Baroja creu que no és que les ITS hagin augmentat, sinó que s’ha millorat les tècniques de detecció. Des de l’Observatori de Salut Pública de l’ASPB es mostren en la mateixa línia que Baroja i asseguren que aquest increment pot venir degut a que “abans els laboratoris no havien de declarar quan una prova donava positiu, només ho feia el metge”. Això, i les millores en el diagnòstic, poden suposar que “potser, aquests casos de més ja hi eren abans, però s’han detectat tard”.\nAixí, posar el focus en democratitzar les proves de detecció és clau per frenar un increment d’ITS però sempre s’ha d’acompanyar de sexe responsable. Baroja destaca la importància de “canviar la visió estigmatitzadora” cap a les infeccions i opina que la mirada que es té cap a els joves és molt paternalista. “Sempre ens fixem en el tant per cent que no fa servir preservatiu encara que només sigui el 20%. Els joves són un reflex dels adults i quin és el tant per cent d’adults que es posen condó sempre?”, qüestiona Baroja.\nAmb aquesta pregunta retorna a la idea de treballar amb els joves aspectes més enllà dels purament sanitaris: “hem de parlar de diferents pràctiques sexuals i diferents tipus d’estimes com a elements protectors. Si aconseguim que tinguin una vida sexual molt més plena prendran decisions més racionals per aconseguir goig. El preservatiu hauria de ser la conseqüència d’una decisió per plaer, no per por a les conseqüències negatives del sexe”, conclou el director del CJAS.


Una operària en un taller de fusteria SHUTTERSTOCK\nÉs la dotació de la nova política pública en la qual la tecnologia és el motor transformador\nSón els diners que destina la Diputació de Barcelona a reforçar els Plans Locals d'Ocupació\nUn manobre en unes obres domèstiques Shutterstock\nÉs un dels impactes positius que tindran els Serveis Locals d'Ocupació amb el pla de la Diputació\nEls Serveis Locals d’Ocupació, cabdals a l’hora de gestionar les ofertes de feina de les residències i centres de gent gran en els moments d’emergència sanitària i davant l’increment de l’atur, han augmentat els seus usuaris exponencialment. Amb el reforç econòmic de la Diputació de Barcelona, aquests dispositius podran augmentar la seva plantilla un 55%, beneficiant 50.000 usuaris potencials i oferint els seus serveis al 60% de la gent aturada. Els Serveis Locals d’Ocupació cobreixen actualment el 85% del territori, treballant en xarxa per oferir feines dignes a les persones i els millors professionals a les empreses. L’any passat més de 35.000 persones van trobar feina gràcies a aquests serveis.\nEl Pla també preveu que les Oficines Tècniques Laborals incrementin el seu personal un 40%, atès l’increment de les persones afectades per angoixa i depressió, beneficiant unes 800 persones usuàries. A dia d’avui hi ha 18 Oficines Tècniques Laborals a la província, que vetllen perquè les persones amb un trastorn de salut mental trobin una feina digna.\nUn operari preparant la instal·lació de fusteria d'alumini Shutterstock\nDiputació de Barcelona economia


La sobirania alimentària, protagonista del segon punt de llibre de la Coordinadora - Notícies - Coordinadora d'ONG Solidàries\nLa sobirania alimentària, protagonista del segon punt de llibre de la Coordinadora\nA finals de juny arribarà a les biblioteques de les comarques gironines el segon punt de llibre de la campanya que va iniciar la Coordinadora d'ONG Solidàries per Sant Jordi, sobre temes de solidaritat que treballen les entitats de la Coordinadora. Aquest segon punt està centrat en el concepte de Sobirania Alimentària, i ha comptat amb la col·laboració d'Ester Vivas, membre de la Xarxa Consum Solidari.\nPer aquesta campanya, s'ha dissenyat una sèrie de sis punts que contenen flaixos informatius sobre els temes de solidaritat que treballen les entitats de la Coordinadora.Inclouen una breu explicació de cada tema, una cita d'un personatge conegut o implicat en el tema i un petit apartat amb consells pràctics sota el títol I tu què pots fer?\nEls punts de llibre han estat dissenyats com una eina de sensibilització i després de la distribució dels punts que parlen sobre Comerç Just, ara arribaran a les biblioteques els centrats en el concepte de Sobirania Alimentària. El proper mes de juliol serà el torn del Turisme Responsable. La campanya, que es perllongarà fins a l'abril de 2011, continuarà amb altres temes: Cultura de Pau, Drets Humans i Cooperació al Desenvolupament.


Hotel Alte Feuerwache Berlín Alemanya - Ofertes d'hotels amb els MILLORS DESCOMPTES EN LÍNIA\nWaldow Street 1, Lichtenberg, Berlín, Alemanya, 13053 - Veure al mapa\nBé 6,7 (994 comentaris)\nBarri Lichtenberg Kleinmachnow Friedrichshain Lichtenberg Tiergarten Marzahn Pankow Tiergarten Tiergarten Köpenick\nSituat a Lichtenberg, Hotel Alte Feuerwache és el lloc perfecte per gaudir de Berlín i els seus voltants. Situat només a 15.00 Km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Els visitants d'aquest hotel, poden gaudir d'anar a les atraccions més importants de la ciutat: Gedenkstaette Berlin-Hohenschoenhausen, Presó de la Stasi Berlin-Hohenschonhausen, Weissensee Jewish Cemetery.\nAprofiti's de la riquesa de serveis i avantatges d'aquest hotel de Berlín. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, Zones públiques amb Wi-Fi, aparcament de cotxes, servei d'habitacions, habitació familiar.\nA més, totes les habitacions ofereixen una gran varietat de comoditats com ara accés a internet (sense fils), habitacions per a no fumadors, calefacció, escriptori, telèfon per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Berlín, faci de Hotel Alte Feuerwache la vostra llar.\nVoltatge de l'habitació: 80\nTots els tipus de viatgers (213) Parelles (104) Viatgers en solitari (54) Famílies amb infants petits (24) Famílies amb infants grans (11) Grups (21)


"Intocables" a l'Espai La Pineda\nConcert de Gerard Quintana\nGerard Quintana, amb l’ajut d’Oest Trip, la formació vallesana integrada per Oest de Franc, despleguen un seguit de referències musicals que han eixamplat els nostres límits els darrers cinquanta anys i han anat obrint un espai de llibertat que ara es veu amenaçat. Avui mateix veiem com els censors han estat substituïts pels jutges i la censura per la presó. La por és la nova amenaça, i l’auto-censura és la consecuència.\nAnticipades: 18€ // 16€ amb la Targeta Cultura de Sant Gregori\nA taquilla: 20€ // 18€ amb la Targeta Cultura de Sant Gregori\nVenda d'entrades anticipades a les oficines de l'Ajuntament de Sant Gregori i a Cal Bolet.\nTambé per internet a: venda d'entrades\nA taquilla a partir 1 hora abans de l'inici de l'espectacle


Les llàgrimes serveixen per lluitar contra infeccions, protegir i lubricar els ulls. La seva composició és complexa, ja que estan formades de tres capes que nodreixen la part anterior de l’ull. Però moltes de les activitats diàries són perjudicials per a la nostra visió (treballar amb ordinador, l’ús de lents de contacte,…) i la sequedat de l’aire és un factor important en la gravetat dels símptomes.\nGairebé tothom ha experimentat algun cop picor als ulls o la sensació de tenir un gra de sorra dins de l’ull. Els ulls se solen tornar vermells i es noten pesats. La fatiga, la fluctuació de la visió o la intolerància a les lents de contacte poden ser indicatius de patir “ull sec”.\nQuè significa patir “ull sec”?\nQuan l’ull no produeix prou llàgrima o la composició de la mateixa és dolenta, és podria parlar de símptomes d’”ull sec”. La causa de tenir una composició defectuosa, és que les llàgrimes s’evaporen molt ràpidament i no s’adhereixen a l’ull.\nEs distingeixen dos tipus d’”ull sec”\nEl menys comú és una manca de llàgrimes causada per una producció insuficient per part de la glàndula lacrimal.\nEl més comú és una composició defectuosa de llàgrima, causada per una mancança de la part greixosa o oliosa degut a una inflamació d’unes glàndules especials que no permet una producció suficient. Aquestes glàndules es diuen “glàndules de Meibom” i es troben dins de la parpella.\nPer què es pot desenvolupar el símptoma d’”ull sec”?\nA més de les activitats diàries i la sequedat de l’aire citats anteriorment, hi han medicaments que pels seus efectes secundaris provoquen “ull sec” o en combinació amb malalties oculars i sistèmiques. També poden influir els canvis hormonals com en el cas de les dones, quan pateixen la menopausa. Es molt comú que les persones grans pateixin sequedat als ulls.\nQuins tractaments existeixen per l”ull sec”?\nEl més important és trobar la causa. Una teràpia pal·liativa – és a dir que només redueix els símptomes però no cura – és l’administració de llàgrimes artificials. És purament simptomàtica i resulta pesada ja que periòdicament s’han d’aplicar gotes. És possible tractar i reduir les inflamacions de les parpelles amb compreses humides/calentes dos cops al dia.\nA VallmedicVision tenim dos tractaments possibles:\nEl tractament amb Cleanlid consisteix en actuar directament sobre les glàndules de Meibom, per tal de desbloquejar-les i permetre que la llàgrima torni a fluir amb total normalitat. Així doncs, l’objectiu no és només tractar la causa sinó també els símptomes. Amb el sistema Cleanlid s’aconsegueixen resultats satisfactoris després de tractar les glàndules durant uns 20 minuts. Entre el 70 i el 80% dels nostres pacients que s’han tractar, han notat una millora notable.\nL’Eye-Light és una tecnologia terapèutica de nova generació amb llum polsada per al tractament de l’”ull sec”. El tractament es realitza en dos parts:\nEn un primer moment s’utilitza llum IPL durant aproximadament cinc minuts. Es tracta d’una llum policromàtica que mitjançant cinc impulses tèrmics per ull, estimula les glàndules de Meibom amb l’objectiu de millorar-ne l’activitat i la producció. Aquest tractament s’aplica en la zona periorbital – entorn de l’ull – per tal d’estimular la contracció de les glàndules augmentant el flux lipídic i reduint l’evaporació de la llàgrima.\nEn la segona part del tractament s’utilitza llum modular. Consisteix en col·locar una màscara durant uns 15 minuts. Aquest tipus de llum calenta de forma endògena les parpelles, facilitant la secreció de les glàndules de Meibom.\nEl conjunt del tractament en si és indolor i permet reincorporar-se a la rutina diària sense problemes després de realitzar-lo. Fan falta entre 2 i 4 sessions amb intervals de 2 a 4 setmanes per a obtindre un resultat òptim.\nVegi el desenvolupament d’aquest tractament en el següent vídeo.


La Fira de Sant Isidre animarà l'espai gastronòmic amb música en directe - Regió7\nLa Fira de Sant Isidre animarà l'espai gastronòmic amb música en directe\nPresenten la programació del certamen i el seu cartell anunciador, obra del jove Manel Costa\nLa Fira de Sant Isidre animarà l'espai gastronòmic amb música en directe ricard monsó\nEls propers dies 10, 11 i 12 de maig Solsona es transformarà novament en el centre de les mirades del món rural català amb la celebració de la Fira de Sant Isidre, que arriba a la seixanta-setena edició consolidada com la fira catalana amb la presència de més caps de bestiar vius i en el referent imprescindible per als ramaders i agricultors de la Catalunya Central. Alhora també és cita obligada per a associacions, entitats i empreses de la comarca, que tenen un aparador immillorable per donar a conèixer productes i serveis per als ciutadans de Solsona i les poblacions properes.\nEl certamen d'enguany té un pressupost de 82.000 euros, similar al de l'any passat, i una seixantena de col·laboradors privats. Són xifres que va anunciar Josep Caelles, director de la Fira de Sant Isidre, en el transcurs de la presentació oficial del certamen, que va tenir lloc divendres al Consell Comarcal, l'ens que organitza la fira mitjançant Solsonès Fires.\nCaelles va destacar les novetats de la programació, entre les quals cal remarcar l'habilitació d'un escenari a l'espai gastronòmic de la fira des d'on s'interpretarà música en directe. Aquest escenari obert, anomenat Musiquemoles, «animarà l'espai», va dir Caelles. En les darreres edicions de la fira, i coincidint amb una reordenació de l'espai firal, les tradicionals casetes que venen entrepans de botifarra o cargols a la llauna s'han traslladat a l'exterior de la sala polivalent.\nTambé hi haurà l'actuació musical d'una batukada en directe als carrers on es du a terme el certamen.\nCaelles també va destacar la primera Trobada de Cotxes Japonesos, que se celebrarà el dissabte de fira a la zona de l'avinguda del Cardenal Tarancón dedicada al món del motor.\nEl director de la fira també va anunciar novetats en el món de la solidaritat. Així doncs, dissabte a la tarda el Gremi d'Hostaleria del Solsonès prepararà un entrepà gegant a la Fira de les Entitats, la recaptació del qual anirà a parar a la Fundació Amisol, que atén els discapacitats psíquics de la comarca.\nEl director de la fira també va destacar l'increment en la subvenció econòmica que aporta al certamen la Diputació de Lleida.\nUn cartell original\nL'acte de presentació de la Fira de Sant Isidre també va servir per mostrar el cartell que anunciarà l'esdeveniment.\nEs tracta d'una obra del jove artista local Manel Costa, protagonitzada per una vaca, l'animal més icònic de la fira. L'autor ha utilitzat «mandales i geometries en el procés creatiu» del cartell, segons va explicar ell mateix.\nCosta ha fet servir colors relacionats amb la natura, com el verd i el blau.


Diferència entre revisions de la pàgina «Janibeg» - Viquipèdia, l'enciclopèdia lliure\nDiferència entre revisions de la pàgina «Janibeg»\nRevisió del 20:50, 24 nov 2013\n6 octets eliminats , fa 6 anys\nCorregint errors lingüístics\nRevisió del 05:34, 15 oct 2013 (modifica)\nm (Corregit: conegudes com Petita Rús -> conegudes com a Petita Rús)\nRevisió del 20:50, 24 nov 2013 (modifica) (desfés)\n==Rússia i Lituània ==\nEl 1346 Simeó va fer una tercera visita a l'Horda. En aquest moment estava en conflicte amb Olgerd de Lituània que era pagà. Olgerd va enviar al seu germà Koriad per demanar ajut contra els cavallers teutons que el pressionaven però Simeó va parlar malament del príncep lituà al khan i aquest va refusar cap ajut i va entregar a Koriad a Simeó. La posició d'Olgerd no era gaire bona doncs [[Casimir III de Polònia]] havia conquerit (1339) [[Galítzia]] i [[Volínia]], i com a zelós catòlic perseguia als seguidors del culte grec (i pagà). Els grecs ortodoxes eren nombrosos a les noves províncies però els sacerdots foren oprimits i els rituals canviats. La població va començar a donar suport a Olgerd de Lituània i el patriarcat rus va demanar a Simeó de tractar be al gran príncep lituà Olgerd; Simeó va alliberar a Koriad, i el va enviar a casa junt amb una parenta pròpia, Juliana, filla d'Alexandre de [[Tver]], per casar-se amb el príncep pagà de Lituània, amb la condició de que els fills haurien de ser criats com a cristians. Assegurada l'aliança russa, Olgerd, amb els seus germans Kestuti i Lubart va preparar les seves forces per conquerir Volínia als polonesos.\n==Tractat amb Venècia==\n==Mort i successió==\nJanibeg es va posar malalt pel camí de tornava i va enviar al seu general Tughlukbeg a cridar a Berdibeg al que volia instal·lar com a successor. Per por de que el seu pare es recuperés, Berdibeg el va matar.<ref> es diu que el crim el va fer sota consell de Tughlukbeg </ref> Janibeg fou enterrat al cementiri imperial a [[Saraitxuk]] a la riba del riu Jaik o [[riu Ural|Ural]]; [[Berdibeg]] va pujar al tron.\nEls seus 17 anys de regnats són, junt amb els deu pare [[Uzbeg Khan]], els més gloriosos de l'Horda d'Or. Les seves monedes estan datades entre el 1341 i el 1357 i foren encunyades a Sarai, Gulistan, Nova Sarai, Nova Gulistan, Nova Ordu, Khwarezm,\nObtingut de «https://ca.wikipedia.org/wiki/Especial:MobileDiff/12404863»


Adéu | El Pou\nper Isabel Palà, 12 de juliol de 2014 a les 00:00 |\nReconec que fins ara no he estat capaç de seure i parar-me a pensar i a sentir tot el que se’m remou per dins després del tancament d’un mitjà local com Televisió de Manresa. No només per la meva implicació emocional i vivencial en aquest mitjà i amb les persones que en formen (perdoneu, formaven) part, sinó també perquè crec que mor el mitjà televisiu històric per excel•lència a la Catalunya central. El mitjà que, malgrat els equilibris i malabarismes qualitat-pressupost ha sabut mantenir-se amb qualitat periodística i audiovisual, gràcies a l’impuls i les ganes dels professionals que n’han format part durant tot aquest temps.\nJo em sento orgullosa i contenta d’haver pogut contribuir, en una etapa de la meva vida professional, a fer-la créixer. Recordo gairebé tots els moments passats allà: la il•lusió en la tria dels reportatges, l’emoció quan aquests eren acabats, l’adrenalina quan apareixia una noticia “bomba” o la riquesa de coneixement que adquiríem tots en cada nova entrevista, amb els protagonistes de casa que, de sobte, tenien un instant per caçar-nos a tots amb la seva petita/gran història. També amb els nervis, els imprevistos i els comptes enrere i aquell “parlaaaant!!” arran de pinganillo que moltes vegades he enyorat. Estimo molt i m’enamora cada dia més tot el que em va aportar treballar en un mitjà local com “la meva tele”. Em va convertir en una professional multidisciplinari i em va obrir les portes a oportunitats molt riques i emocionants que sense el bagatge adquirit no m’haurien estat brindades.\nA Televisió de Manresa vaig aprendre, vaig gaudir com mai de la sort de ser periodista i vaig conèixer a persones molt importants a la meva vida. Amistats que perduren i que s’han fet fortes més enllà dels reptes professionals. Potser per això avui em sento trista. Per ells. Per mi, pels meus records, per la nostàlgia, pel “com” m’agradaria que haguessin anat les coses i per la pena immensa, com a periodista, de veure com la nostra professió cada dia es queda una mica més coixa amb l’adéu d’aquells mitjans que ens van ajudar a créixer.\nEn realitat a tots ens toca fer un dol, sentir aquest sentiment de buit que ens deixen algunes pèrdues i la incertesa o el salt sense xarxa que tant espanta... I ara què? Toca entristir-nos, enfadar-nos i refer-nos. Passar pàgina, mirar endavant però no oblidar les coses bones que ens ha regalat l’etapa que deixem enrere. I, sobretot, fer reflexió.\nEl meu avi, amb gairebé 90 anys, és d’allò més feliç llegint les pàgines del Regió7. Li agrada descobrir i conéixer què passa al costat de casa seva. El periodisme de proximitat. Aquell que fan molts professionals a casa nostra fent visible i mirant amb ulls de curiós tot allò que ens envolta. Fan comunitat, ens ajuden a estimar-nos una mica més el nostre petit univers. Fan xarxa.\nUna vegada el van entrevistar. Al meu avi, vull dir. A ell i a la meva àvia, mentre seien en un banc al jardí de Valls de Torroella (estic segura que a Barcelona ni ho situarien al mapa). Allà hi anaven cada tarda, com dos joves enamorats. Recordo que quan va sortir publicat l’article vam retallar el diari i el vam guardar, com un petit tresor. Se’ls veia d’esquena, ben juntets. Va ser una d’aquestes petites/grans històries que guarden en paper i a la memòria.\nNo crec que sigui l’única persona que desitja que això mai deixi de passar. Que una persona anònima pugui retallar un tros de diari o guardar un DVD perquè se’l sent pròxim i perquè les històries que explica són les seves o les dels seus veïns. Alguns poden dir que això no interessa a ningú. Però s’equivoquen. Això fa feliç a qui ho crea i a qui ho rep. O, almenys, a mi me’n va fer.\nI bé, només em queda dir adéu. Adéu a una bona professora, tot esperant que sigui l’última que marxa. A mi, personalment, no m’agraden els comiats.\nPer Pepita Vidre el 23 d'abril de 2015 a les 01:19\nhola, Gràcies per la resposta, l'he vist ... però ja no vull res.\nPer Isabel el 11 d'agost de 2014 a les 09:56\nDisculpi Pepita, no havia vist el seu comentari fins avui. Si ho creu convenient pot escriure'm a [email protected] i m'explica. Salutacions i abraçada Isabel\nPer Pepita♥ el 21 de juliol de 2014 a les 17:25\nAquest matí de dilluns m'he adonat que ND té un telèfon de contacte, però no el puc fer aquest pas. La montanya haurà d'anar a Mahoma\nL'acompanyo en el sentiment sra. Palà\nPer Pepita♥ el 20 de juliol de 2014 a les 13:52\nJo ho feia abans això de retallar alguna cosa que m'agradava i que no m'he mirat mai més, encara, però ho tinc guardat "per si..". Son les " cuques i granotes" uns dibuixos de Daniel Boada, articles amb dibuix de l'Orteu (ja no recordo el nom), del Salvador Sostres.. després m'he fet gran i he llegit però sense retallar. Quim Monzó (em vaig comprar 10 llibres seus de cop), Empar Moliné, Iu Forn, Sebastià Alzamora, Eva Piquer i molts d'altres que si m'agrada el títol de l'article també llegeixo com m'ha passat amb vostè. I el meu poble té una biblioteca molt ben assortida gràcies a déu. nota al marge: tampoc desitjo que es deixin d'entrevistar anònims de proximitat, hi ha gent que no s'ha passat per l'UAB, la FUB ni cap d'aquests llocs terribles i té coses a dir. Només per l'edat que tenen ja són professors. Jo conec un avi que vol ser entrevistat, fà moltes coses i no diré quines. Ja vaig demanar (em sembla) a Toni Aira que me'l entrevistés i es fà el sord, he agafat tal cabreig que he deixat d'escriure. Aquest avi està trist perquè diu que no se li ha reconegut mai res (del que fà) i veu com a altra gent se li fan homenatges i coses. Li passo (sra.Plà) la mateixa petició que vaig fer al profe de carn i ossos (aquest no és una tv) i si me la compleix sort (bona) i gràcies.


Acord de nivell de servei (SLA) de Clouding – Clouding.io\nAcord de nivell de servei (SLA) de Clouding\nCom blocar atacs DDos\nCom configurar un domini a Cloudflare\nCom esborrar la memòria cau del teu navegador web\n8 de Octubre de 2021 10:24\nUn Service Level Agreement (SLA) o Acord a Nivell de Servei (ANS) és un contracte escrit entre un proveïdor de serveis i el seu client a fi de fixar el nivell acordat per a la qualitat d'aquest servei.\nA través del Service Level Agreement, Clouding es compromet a prestar a tots els seus clients el servei acordat amb la diligència deguda, utilitzant el seu alt coneixement tècnic per a obtenir l'excel·lència.\nAixí, a través d'aquest acord, ens comprometem a oferir un 99,95% de disponibilitat real del servei de connectivitat. A l'eventual cas que existís una fallada en aquest servei, Clouding es compromet a reemborsar al client el percentatge corresponent a la quota mensual abonada d'acord amb la següent taula:\n98% a 99,95% 10% de descompte\n96% a 98% 20% de descompte\n90% a 96% 30% de descompte\n80% a 90% 50% de descompte\nMenys de 79,99% 100% de descompte\nEl càlcul es realitzarà d'acord amb la següent fórmula:\nen la qual els conceptes són els següents:\n– Disp = 100% de disponibilitat del servei, això és, la connectivitat.\n– T = Temps Total Mensual\n– Tc = Temps amb pèrdua total de connectivitat, que serà el temps transcorregut des de l'obertura de la incidència per part del client (amb l'obertura d'un tiquet) i fins a la restitució de la connectivitat del servidor o servei afectat.\nA l'efecte del càlcul de la Disponibilitat del Servei, el temps de durada de la incidència (Tc) es computarà des que el client comuniqui la falta de connectivitat a Clouding i fins al moment en què Clouding verifiqui la restauració de la connectivitat.\nProcediment a seguir per a una reclamació\nPer a obtenir la compensació, el client haurà de sol·licitar-la per escrit a Clouding transcorregudes un màxim de 72 hores naturals des que s'hagi tancat la incidència indicant: IP o domini afectat, data, hora d'obertura de la incidència i tota la documentació que sigui sol·licitada per Clouding.\nLa garantia de disponibilitat del servei s'aplica exclusivament a la connectivitat d'aquest.\nLa garantia de disponibilitat de servei no és aplicable en el cas que la falta del servei vingui ocasionada per:\nErrors de configuració per part del client o similars.\nCaigudes del servidor del client derivades d'un ús excessiu o erroni dels recursos assignats al client.\nManteniment programat que hagi estat avisat prèviament via e-mail o a través del lloc web.\nTreballs realitzats en el servidor del client per part del client.\nTreballs realitzats en el servidor del client per part de Clouding encarregats pel client.\nCircumstàncies alienes al control de Clouding, incloent, sense limitació, les motivades per causes de força major i, entre altres, els següents elements o recursos:\nEl sistema informàtic de l'usuari.\nProgramari de navegació o de connexió i accessoris de l'usuari.\nVirus, troians, cucs o qualsevol altre programa informàtic hostil, nociu o perjudicial a l'equip de l'usuari.\nXarxa telefònica commutada, RDSI, frame relay, cable, satèl·lit i qualsevol altra infraestructura de transport o telecomunicacions (inclosa la propagació de DNS) que no depengui de Clouding o els seus proveïdors.\nLa garantia de disponibilitat del servei no és aplicable en cas quan el client hagi incomplit algunes de les bases de prestació de servei, o hagi incorregut en l'impagament de les quotes d'aquest, raons per les quals Clouding s'hagi vist obligat a desactivar, suspendre o desconnectar el servidor o serveis contractats pel client mitjançant avís, previ o no, segons la urgència i la gravetat, tenint en compte les especificitats de cada cas.\nAbonament de la compensació\nLa compensació es realitzarà mitjançant un descompte en la facturació següent a la sol·licitud i després d'aprovació de la mateixa per part de Clouding.\nUsuaris a qui els ha semblat útil: 2 de 2


.: Escola Valenciana :. Notícies - M. José Català ha aplicat un 'plurilingüisme d'aparador' en quatre anys al capdavant de la Conselleria d'Educació\nM. José Català ha aplicat un 'plurilingüisme d'aparador' en quatre anys al capdavant de la Conselleria d'Educació\nData: 07/05/2015 15:51\nEscola Valenciana ha presentat la campanya de matriculació 'Matriculem en l'escola que volem'. Tota la informació per a famílies al web www.escolavalenciana.org/matriculacio\n"La fallida educativa de M. José Català equival a tres tancaments d'RTVV. Ens hem quedat amb 5.000 docents menys a les escoles i els instituts i en matèria educativa estem a la cua de les autonomies", ha destacat el president d'Escola Valenciana.\nL'entitat cívica estima que per a establir el plurilingüisme educatiu real calien, com a punt de partida, a Infantil i Primària, 4.000 mestres més d'anglés.\nLa comunitat educativa valenciana ha aconseguit algunes fites: L'aprovació del requisit lingüístic en Secundària; La dimissió de Rafael Carbonell com a secretari autonòmic d'Educació; Que es paralitzara la proposta de Decret de plurilingüisme d'Alejandro Font de Mora.\nEl període de matriculació a les escoles per al curs que ve s'inicia demà 8 de maig i finalitza el dia 14. Escola Valenciana presenta la campanya informativa "Matriculem en l'escola que volem".\nLa campanya compta amb el patrocini de l'Acadèmia Valenciana de la Llengua, el suport de les cinc universitats públiques valencianes i l'assessorament de les Unitats per a l'Educació Multilingüe.\nL'objectiu és informar les famílies que han de matricular els fills i filles en Infantil de tres anys sobre el programa òptim d'ensenyament al nostre sistema educatiu actual, el Programa Plurilingüe d'Ensenyament en Valencià.\nEn la presentació de la campanya s'ha fet un balanç de la gestió de la consellera M. José Català al capdavant de la cartera d'Educació, especialment en matèria de plurilingüisme.\nS'ha analitzat el període 2012-2015 i el balanç que fa Escola Valenciana és que la consellera d'Educació ha realitzat un "plurilingüisme d'aparador (escaparate/shop window)".\n"La política educativa en matèria de plurilingüisme no es pot limitar a notes de premsa i fotografies, com si tractarem un tema que està de moda. El plurilingüisme no atén ni a modes ni a fotos. L'educació plurilingüe ha d'estar necessàriament lligada a una planificació acurada, amb propostes pedagògiques contrastades; a una aplicació efectiva, real i responsable; i finalment, a una avaluació", ha dit Jaume Fullana, coordinador de la Comissió d'Educació d'Escola Valenciana.\nEl president de l'entitat, Vicent Moreno, ha comentat que "el plurilingüisme d'aparador de la consellera l'únic que ha fet ha estat fracassar en el fet de garantir a tot l'alumnat, i remarque tot l'alumnat, que domine per igual les dues llengües oficials i una tercera llengua com l'anglés".\nL'any 2011 Escola Valenciana va presentar un document, avalat per les universitats públiques valencianes, que traçava les línies per a desenvolupar un plurilingüisme real al sistema educatiu valencià. M. José Català, quan es va responsabilitzar de la Conselleria d'Educació un any més tard, va fer cas omís d'aquest document titulat "L'escola valenciana. Un model d'educació plurilingüe i intercultural per al sistema educatiu valencià".\n"L'objectiu de l'actual Conselleria d'Educació ha estat mercantilitzar l'educació, fomentar l'educació concertada i privada en castellà i intentar desmantellar la nostra escola, la de tots els valencians i valencianes, l'escola que volem, la pública i en valencià", ha asseverat Vicent Moreno.\nBALANÇ DE LA GESTIÓ EDUCATIVA EN MATÈRIA DE PLURILINGÜISME DE LA CONSELLERA M. JOSÉ CATALÀ\nDesplegament normatiu del "plurilingüisme d'aparador"\nEl Decret de plurilingüisme (2012), la LOMCE (2013) i el Decret de currículum de Primària (2014) han suposat un entrebanc per al plurilingüisme real al País Valencià.\nSegons l'anàlisi d'Escola Valenciana han estat normatives que han tingut com a resultat un retall de la presència del valencià tant a les línies en castellà com a les línies en valencià; Una major presència de la llengua dominant, el castellà, en les línies en valencià; Una modalitat de plurilingüisme que es caracteritza per una absoluta absència d'avaluacions que la puguen legitimar.\n"Aquesta situació s'agreuja encara més amb actuacions com la creació d'assignatures pegot del tipus Cultura Valenciana, amb continguts que ja s'impartixen en altres matèries; i sobretot l'empobriment de l'educació valenciana pel que fa als recursos pedagògics, a les infraestructures i a la dotació de professorat", ha determinat el president d'Escola Valenciana.\nVora 1.000 mestres d'Infantil i Primària menys en les escoles públiques\nDes que Maria José Català va assumir el càrrec de consellera d'Educació a desembre de 2011 comptem amb 907 llocs de treball menys de mestres a l'escola pública.\nDurant el mandat de M. José Català s'han suprimit tots els llocs de treball amb l'especialitat de francés: 561.\nNo s'ha ampliat la plantilla de mestres d'anglés en 600 docents més, sinó que 600 dels mestres que ja tenien plaça de mestres d'Infantil i Primària s'han reconvertit a especialistes d'anglés. Hi ha 1.293 escoles públiques i per a establir un sistema educatiu valencià plurilingüe Escola Valenciana va estimar que com a punt de partida es necessitaven 4.000 mestres especialistes d'anglés per a ser mínimament efectiu. Per tant, la consellera ha dut endavant un plurilingüisme d'aparador amb una manca inicial d'almenys 3.400 mestres d'anglés.\nPer a establir un plurilingüisme efectiu cal molt més que mestres d'anglés\nLa consellera d'Educació ha fet una nul•la inversió en la formació del professorat pel que fa al tractament integrat de llengües i un nul foment de recursos pedagògics que faciliten un tractament integrat de llengües i continguts.\n"Que quede clar, M. José Català deixa la Conselleria d'Educació en un estat lamentable. En les línies en valencià l'alumnat domina les dues llengües oficials i està millor preparat per a dominar l'anglés si l'Administració educativa aplica un plurilingüisme real. En les línies en castellà, es genera alumnat monolingüe que té problemes per afrontar l'aprenentatge d'una llengua estrangera. Això és molt preocupant i més quan aquest alumnat suposa el 67% del total d'Infantil i Primària", ha explicat Jaume Fullana.\nEl plurilingüisme real passa pel valencià\nLa gestió educativa de 2012 a 2015 en matèria de foment de l'ensenyament en valencià ha estat de retrocés. Maria José Català ha eliminat les campanyes informatives a les famílies i ha eliminat també unitats educatives en valencià.\nA més, durant el període que Maria José Català ha assumit la cartera d'Educació ha hagut de fer front a 5 judicis que ha perdut. L'Oficina de Drets Lingüístics d'Escola Valenciana va ajudar famílies per a defensar el seu dret a l'ensenyament en valencià per als seus fills i filles i van guanyar. Són: Cas CC Sant Cristòfol Màrtir de Picassent; Cas CEIP Ramón y Cajal de Xirivella; Cas CEIP Rei en Jaume de Xirivella; Cas CEIP Pare Català de València; Cas Xarxa de centres plurilingües.\nDesatenció a les famílies per part de la consellera d'Educació\nLa desatenció a les famílies durant el temps de gestió de la consellera d'Educació s'ha equiparat sovint amb la desinformació interessada. Un exemple va ser la suposada consulta a les famílies sobre el programa lingüístics dels fills i filles.\n"El fracàs de la consellera va ser estrepitós, el 84% de les famílies es van negar a entrar en un joc molt dubtós i van optar per l'abstenció que recomanàrem des d'Escola Valenciana", recorda Vicent Moreno.\nA més la consellera d'Educació no realitza cap campanya informativa sobre un dels temes que més preocupen i ocupen els pares i les mares, la matriculació. És un dels moments més importants per a les famílies que han d'escollir escola i programa educatiu per als seus fills i filles.\nLa campanya de matriculació 2015:\nMATRICULEM EN L'ESCOLA QUE VOLEM. L'escola pública i en valencià\n"La campanya de matriculació d'Escola Valenciana és una continuació i reforç de l'esperit de les Trobades d'Escoles en Valencià. Les Trobades són els amplificadors del missatge que donem a les famílies", ha explicat el president de l'entitat.\nEl títol de la campanya és "Matriculem en l'escola que volem" i amb aquesta consigna s'ha intentat integrar el lema de les Trobades 2015 amb la idea que la millor formació acadèmica és la de l'escola pública i en valencià, un postulat que afirmen els màxims experts en la matèria.\nLa campanya compta amb un espai web des d'on les famílies es poden descarregar tot el material (www.escolavalenciana.org/matriculacio)\nA part Escola Valenciana ha fet sessions informatives per als centres educatius que ho han sol•licitat mitjançant les Coordinadores comarcals de l'entitat.\nLes universitats públiques valencianes, l'Acadèmia Valenciana de la Llengua, les Unitats per a l'Educació Multilingüe i Escola Valenciana recomanen la matriculació en el Programa Plurilingüe d'Ensenyament en Valencià. Aquest programa està establert en la xarxa pública d'escoles: "Per a triar la millor educació possible recomanem les escoles públiques que són les que oferixen línia en valencià", ha destacat Jaume Fullana, responsable de la Comissió d'Educació d'Escola Valenciana.


Energia elèctrica procedent completament de fonts renovables, és a dir, aquella que es pot regenerar de forma natural o artificial. Es tracta d'una opció que estarà disponible per a tots els ajuntaments i entitats públiques adherits a l'acord marc de la Diputació de València, a través de la Central de Serveis Innovadors i Sostenibles, en matèria de subministrament elèctric.\nEs tracta d'una novetat que permetrà als quasi 200 consistoris adherits a aquest contracte il·luminar els seus carrers, edificis municipals i instal·lacions amb fonts renovables. “Es tracta d'una mesura de caràcter innovador que converteix a la corporació provincial en una institució a l'avantguarda de la sostenibilitat i la cura del medi ambient”, ha assenyalat el diputat de Projectes Europeus, Central de Serveis Innovadors i Sostenibles i Contractació, Bartolomé Nofuentes.\nEl procés es troba en fase de licitació, a través del qual s'escollirà a un màxim de cinc empreses adjudicatàries per a la dotació del servei, companyies que en tot cas hauran de tenir l'acreditació de la Comissió Nacional dels Mercats i la Competència que assegura que l'energia subministrada procedeix de fonts renovables. Es calcula que a partir de març els ajuntaments adherits a l'acord marc podran contactar amb la companyia escollida.\nD'aquesta manera, a més d'exigir que les empreses complisquen amb les normes de gestió mediambiental, com es demanava en convocatòries anteriors de l'acord marc, ara s'afig un element més de sostenibilitat amb el qual la Diputació de València s'alinea amb el respecte al medi ambient, potenciant la reducció d'emissions de CO2 i seguint les pautes marcades per l'Estratègia Europea Energètica Objectiu 20-20-20.\nSource URL: https://www.dival.es/sala-prensa/content/la-diputacio-ajudara-als-municipis-valencians-il-luminar-els-seus-carrers-i-edificis-nomes-a\n https://www.dival.es/sites/default/files/sala-prensa/images/Rodríguez en unas jornadas sobre energía limpia en edificios públicos.jpg


Festa de l'esportivitat al camp del Balàfia | Lleida.com\nLes instal·lacions de la UE Balàfia van acollir ahir la Copa Valors, un torneig de futbol base, que impulsa el fair play i prioritza l’esportivitat al marcador, a l’implicar en el bon comportament jugadors, entrenadors i mares i pares. En aquest sentit, el torneig va incorporar un tercer temps de camaraderia, en el qual els dos equips van dialogar després del partit i es va crear un mural en què mares, pares i fills van penjar dibuixos amb frases per tal de fomentar els valors cívics.\nEl torneig, organitzat per la UE Balàfia, juntament amb l’empresa Sports Challenge, va reunir 8 equips diferents –4 en categoria benjamina i 4 en categoria prebenjamina– de la UE Balàfia, del Bellpuig, la UE Gardeny, el Tàrrega i l’Escola Pinyana. En el moment d’establir els guanyadors, l’organització va tenir en compte, a banda dels resultats dels partits, les targetes verdes –cada jugador en rebia una per cada gest d’esportivitat– i les votacions a la millor afició. Els vencedors van ser la UE Gardeny, en prebenjamina, i el Bellpuig, en benjamina. A més, la UE Balàfia, es va emportar el premi a la millor afició.\nEl futbolista lleidatà de l’Interclub d’Escaldes d’Andorra, Genís Soldevila, va apadrinar aquesta edició, que va culminar la temporada del projecte Escola de Valors, posat en marxa per la UE Balàfia i General d’Estudis en centres escolars. A més, la jornada també va tenir un vessant solidari, ja que es va oferir la possibilitat de fer un donatiu a l'IRB Lleida.\nLa UE Balàfia crea una secció de Special Olympic\nEl Balàfia acull la Copa Valors, que premia l'ètica\nXavi Jové bat la marca personal a la Marató de Chicago


Centre de Documentació d'Atenció a les Persones catalog › Results of search for 'Provider:Diputació de Barcelona. Àrea de Presidència. Gabinet de Premsa i Comunicació '\nResults of search for 'Provider:Diputació de Barcelona. Àrea de Presidència. Gabinet de Premsa i Comunicació '


Es preveu que en 20 o 30 anys pràcticament el 50% de la població mundial estarà exposada a aquesta infecció\nInvestigadors de l’Institut de Biologia Molecular de Barcelona (IBMB) del Consell Superior d’Investigacions Científiques (CSIC) han identificat el mecanisme que provoca la síndrome congènita de microcefàlia causada pel virus Zika. Segons els autors de l’estudi, una proteïna d’aquest virus, anomenada NS5, interacciona amb diverses proteïnes d’una part de les cèl·lules mare del teixit neural fetal, el cili primari. Aquesta relació provoca el que es coneix com a ciliopatia i una generació prematura de neurones, fet que interromp el creixement normal del cervell en el fetus. Els resultats de l’estudi, publicats a la revista ‘Cell Stem Cell’, poden ser clau per al disseny d’agents antivirals molt específics, subratllen els seus responsables. “Cada cèl·lula progenitora neural posseeix un cili primari, que capta els senyals físics i els factors de creixement indispensables per generar noves cèl·lules mare, essencials per assegurar el desenvolupament normal del cervell”, explica Murielle Saade, una de les autores de la investigació.\nAedes japonicus | Wikimedia Commons\nEl treball ha permès descobrir que la proteïna NS5 “destrueix” les proteïnes necessàries per formar el cili primari de les cèl·lules mare embrionàries del teixit nerviós, fet que condueix a la generació anticipada de neurones i, al seu torn, “interromp el creixement del cervell del fetus”, afegeix Elisa Martí, també responsable de l’estudi. També s’ha analitzat l’estructura atòmica de la proteïna viral i s’ha observat que és “capaç d’acoblar múltiples còpies d’ella mateixa”, indica Diego S. Ferrero, que signa igualment l’estudi, alhora que s’ha identificat la regió de la proteïna implicada en el seu auto-acoblament. Núria Verdaguer, també investigadora del treball, assegura que aquesta regió s’ha demostrat “essencial” per la sortida de la proteïna del nucli cel·lular i per localitzar-se a la base del cili primari.\nLa malaltia pel virus de Zika es transmet principalment per mosquits del gènere Aedes, que piquen durant el dia. La infecció, que en la majoria de persones pot ser lleu o asimptomàtica, afecta especialment les embarassades, ja que a través de la placenta poden transmetre el virus als seus fetus. En aquest cas, la infecció pot causar microcefàlia i altres malformacions congènites. Segons indiquen els autors de l’estudi, es preveu que en 20 o 30 anys pràcticament el 50% de la població mundial estarà exposada a infeccions transmeses per aquest mosquit.


Rajoy busca un "acord de mínims" per ser president - Regió7 :: El Diari de la Catalunya Central\nRajoy busca un "acord de mínims" per ser president\nEl PP apel·la a aconseguir amb rapidesa un pacte que permeti un govern estable, encara que sense pressionar el PSOE i respectant els seus terminis\nefe | madrid 05.07.2016 | 00:00\nRajoy va visitar ahir una fàbrica de cerveses pepe zamora/efe\nUn acord de mínims que permeti, el més aviat possible, un govern estable. Aquest és el propòsit del president en funcions, Mariano Rajoy. El líder del Partit Popular va recalcar ahir que s'ha d'evitar el "disbarat" d'unes terceres eleccions generals i va insistir a aconseguir un govern estable que pugui governar. És per aquest motiu que l'actual president en funcions considera que s'han d'acordar, entre tots, els grans objectius que té el país per als propers anys i que va precisar que han d'estar dins del marc constitucional.\nEn alguns d'aquests objectius va dir que és "absolutament imprescindible" que hi hagi una entesa, com en el projecte de llei de pressupostos per al 2017, el sostre de despesa i el compliment dels compromisos de l'estat espanyol amb Europa, perquè això donaria estabilitat i confiança. "Es tracta de dotar el govern de la màxima estabilitat possible i pactar un acord, almenys, de mínims per al funcionament normal d'aquest govern al Parlament", va explicar.\nPel que fa a la resta de qüestions, el cap de l'executiu en funcions va precisar que s'hauran de posar en comú allò amb què estiguin d'acord els diversos partits i aparcar els assumptes en els quals hi hagi discrepàncies. "Si hi ha un govern amb estabilitat, que pugui governar -va prosseguir-, generarem confiança, i amb l'ajuda dels emprenedors aconseguirem el gran objectiu nacional dels dos milions d'ocupacions en quatre anys", va recalcar Rajoy.\nDes del partit del president, Pablo Casado va avançar que el PP no pensa pressionar el PSOE i respectarà els seus terminis per decidir sobre la investidura de Rajoy, perquè "no seria gaire efectiu posar tota la pressió" sobre els socialistes aquests dies. Els populars esperen la celebració del Comitè Federal de dissabte d'aquesta setmana, encara que van apel·lar també a la responsabilitat del PSOE perquè és la formació que té "la clau" per poder desbloquejar la situació.\nMalgrat les reticències inicials, en el PP creuen que no hi haurà gaires problemes per aconseguir el beneplàcit de Ciutadans i del PNB per a la investidura de Rajoy, encara que reconeixen també que necessiten més suports o abstencions per tal de tirar-la endavant.\nDe moment, el PNB ha posat sobre la taula l'anomenada "agenda basca", que inclou assumptes tan espinosos com la política penitenciària o l'acostament dels presos etarres a presons del País Basc. El lehendakari, Íñigo Urkullu, va advertir ahir que si el PP vol parlar amb el PNB, ha de posar sobre la taula "l'agenda basca".\nAbans del PNB, els primers a passar pel palau de la Moncloa seran els representants de Coalició Canària, que es reuniran avui amb Mariano Rajoy. El secretari general de CC, José Miguel Barragán, va fer una crida a la "maduresa" de tots els partits perquè s'arribi a algun tipus d'acord que permeti formar govern sense acudir a unes terceres eleccions. Anirà avui a Madrid amb la disposició d'"escoltar" i comprovar si existeix possibilitat d'iniciar un procés de negociació o si es tracta només d'un contacte "exploratori".\nRajoy inicia avui les consultes igual que el líder del PSOE, Pedro Sánchez, que comença una ronda de reunions amb els líders territorials socialistes per sondejar l'opinió del conjunt del partit.\nEl líder de Ciutadans, Albert Rivera, va exposar ahir que l'opció de govern que veu més probable és amb el PP en minoria i l'abstenció dels socialistes, mentre que ?Ciutadans votarà en contra, assumint així que no tirarà endavant el seu "pla A" d'un govern consensuat "a tres".\nRivera, en una roda de premsa a la seu d'Alcalá després de la reunió de l'Executiva, va assegurar que el PP no s'ha posat en contacte amb Ciutadans per sondejar el seu suport de cara a la investidura de Rajoy, però va instar a "desbloquejar" la situació perquè una setmana després de les eleccions Espanya segueix sense posar-se en marxa.\nDesprés de criticar Rajoy per no haver mogut "fitxa" encara, Rivera va dir que és conscient que els seus 32 escons no són decisius i sí els del PSOE, que, amb la seva abstenció, desbloquejaria la situació i ja no hi hauria "res més de què parlar". Un "pla B" que no és el que a Ciutadans li agradaria, va dir, però que veu possible, recalcant que encara estan esperant que qui vol formar govern "ho intenti".\nPer altra banda, Podem, convençut que el 26-J ha tancat un cicle, es troba en plena discussió interna sobre el seu paper en un futur incert, que el mateix Pablo Iglesias va admetre que l'"acolloneix" i en el qual veu tan possible guanyar les eleccions d'aquí a quatre anys com clavar-se "una hòstia de proporcions bíbliques". Per evitar-ho, Podem intenta definir quina ha de ser la seva funció en l'oposició i com passar de la fase d'"assalt" a la "guerra de posicions"; és a dir, com conciliar el convertir-se en un partit "normal" amb mantenir la connexió amb "el carrer" i la majoria social.\nAquest és el debat sobre el qual va girar ahir un dels cursos d'estiu de la Universitat Complutense de Madrid, sota el títol "El tema del nostre temps: pensar en el futur", que va deixar clares les diferents posicions que es plantejaran en el Consell Ciutadà Estatal de dissabte, d'on hauran de sortir conclusions. En aquest context acadèmic, Iglesias va admetre que Podem ha d'"assumir el que ve: un escenari nou i un desafiament que m'impressiona i fins i tot m'acolloneix. Passar de ser partisans a un exèrcit regular no és fàcil , i res no garanteix que ens vagi bé", va afirmar.


3 min. Palma 22/07/2020 14:24\n651x366 Els rastrejadors detecten sis contactes per malalt de coronavirus a les Balears. / CAIB Els rastrejadors detecten sis contactes per malalt de coronavirus a les Balears. / CAIB\nEls 162 rastrejadors de les Balears detecten el doble de contactes de pacients amb covid-19 que la mitjana estatal, segons ha indicat aquest dimecres la consellera de Salut i Consum, Patricia Gómez. "La mitjana de rastreig a Espanya és de tres contactes, mentre que a les Balears nosaltres en detectam sis", ha explicat. Gómez s'ha reunit aquest dimecres amb representants dels consolats de diferents països –Regne Unit, Alemanya, França, Noruega o Dinamarca–, juntament amb el conseller de Model Econòmic, Turisme i Treball, Iago Negueruela, i la delegada del govern espanyol, Aina Calvo.\nD'altra banda, Salut començarà a fer proves PCR als treballadors de Mercapalma el pròxim divendres, segons ha indicat Gómez. "Prenem decisions constantment per adaptar-nos a la situació de la pandèmia i continuam amb la vigilància dels col·lectius de risc. Com ja vàrem fer amb els escorxadors, ara farem un cribratge als treballadors de Mercapalma i també volem fer PCR a grups professionals, com els fabricants carnis", ha explicat.\nA l'espera de la resposta de Madrid\nSobre la proposta que varen fer les Balears a Madrid per controlar a ports i aeroports els passatgers que venen de comunitats amb una incidència alta de covid-19, la consellera ha reconegut que el Govern encara espera una resposta de l'executiu de Pedro Sánchez. "Hem traslladat al Ministeri la nostra preocupació i ho estan estudiant", ha dit Gómez, qui ha recordat que les competències a ports i aeroports "són del govern espanyol". "Nosaltres hem fet arribar les inquietuds del comitè d'alerta de malalties infeccioses. Si hi ha controls, ha de ser de llocs on la incidència acumulada és elevada", ha afegit, a més de recordar que la incidència acumulada a Espanya és de 27,39. El control seria el mateix que als passatgers internacionals: un qüestionari i el mesurament de temperatura.\nSobre els quatre brots que s'han detectat aquesta setmana a les Balears, la consellera ha destacat que "són petits i estan controlats". Dos són a Mallorca, i els altres, a Menorca i Formentera. "En total, hi ha 14 persones actives i estan controlades", ha subratllat. Sobre el brot de Formentera, amb vuit casos, ha apuntat que "s'han fet proves PCR a més de 100 persones".


ARRÒS DE CONILL AMB UN TOC DE ROMER\nPublicat per La Cuina de l'Olga el dia d’agost 02, 2021\nFa uns quants anys vaig publicar la recepta d'arròs de conill semblant a la que feia la meva iaia Pura.\nPel congelador em rondanven unes espatlles de conill i vaig optar per repetir-la i fer-li alguna variació.\nEl conill és una carn que m'agrada molt i que trobo que amb l'arròs lliga molt bé...el fa molt saborós!\nRespecte a la recepta publicada hi ha uns petits canvis: he utilitzat arròs de la varietat bomba, he afegit una mica de pebrot verd al sofregit (la meva iaia ho feia) i de vi blanc i aquesta vegada no he posat bolets.\nA veure que us sembla! Us explico!\nUna quarta part d'una ceba petita\nUna mica de pebrot verd trossejat\nArròs (uns 90-100g per persona)\nAigua (el triple que d'arròs)\n1 miqueta de romer sec\n1 miqueta de julivert\nPosem a escalfar l'oli i els alls en una paella.\nA continuació sofregim a foc lent la ceba i el pebrot, amb un raig de vi blanc.\nQuan el sofregit el tenim enllestit incorpoprem el conill (el fetge no, és per fer la picada). Remenem ben remenat.\nQuan el conill ha agafat temperatura l'empolvorem amb una mica de romer sec, aboquem l'aigua i ho fem coure durant uns 10 minuts.\nMentrestant, en un morter preparem una picada amb el fetge, el julivert i el pa fregit.\nIncorporem l'arròs i quan estigui a meitat de cocció (als 9-10 minuts), afegim la picada. Al minut 18 apaguem el foc i deixem reposar uns 3-5 minuts.\nDesitjo que us agradi i que en un moment o altre us animeu a preparar aquest arròs. És dels tradicionals de tota la vida!\nARRÒS CUINA TRADICIONAL\nAnònim 9 d’agost de 2021, a les 8:35\nL' arros amb conill és dels meus preferits!\nNo tot són postres 5 de setembre de 2021, a les 20:28\nAvui, que els he fet un arròs de muntanya, m'han dit...i perquè no l'has fet de conill? El proper...com el teu!


Carnet de camió a Sant Martí de Llémena - FOR VIA, Formació Viària\nCarnet de camió a Sant Martí de Llémena\nEstàs buscant una autoescola amb garanties per treure't el Carnet de camió a Sant Martí de Llémena? Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet de camió a Sant Martí de Llémena\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet de camió a Sant Martí de Llémena? FOR VIA Formació Viària és la teva autoescola de confiança.


Document acadèmic: contracta en línia el teu redactor personal a Guinea Bissau\nDocument acadèmic a Guinea Bissau per aconseguir resultats dos cops més ràpid!\nEscriptors acadèmics qualificats i assistència 24/7/365, ara disponibles a Guinea Bissau. Oferim serveis de paper acadèmic i ens preocupem pel vostre temps i privadesa\nOn comprar documents acadèmics\nQuan es dirigeix cap a l’escriptori del dormitori compartit, finalment s’enfonsa: està massa lluny de casa per demanar ajuda als seus pares per completar projectes acadèmics, perquè a l’instant us trobareu disgustats per la vergonya. Tanmateix, sabent que ara teniu una connexió a Internet al davant, el següent que teniu en compte és xerrar amb amics en línia sobre el que havien de dir. Amb això, us trobareu en contacte amb algú que realment us pot ajudar en la vostra tasca acadèmica.\nSi creieu que Internet és un bon lloc per obtenir un treball acadèmic, hauríeu de fer una petita investigació perquè pugueu trobar la millor font disponible al mercat actualment. Al cap i a la fi, aquest és el vostre projecte acadèmic al cap i a la fi, i mereixeu saber on podeu obtenir ajuda i com pagar el projecte.\nEl primer lloc per buscar ajuda quan necessiteu un treball acadèmic és el World Wide Web. Hi ha un munt de serveis en línia disponibles a Internet avui en dia que poden oferir ajuda amb treballs acadèmics, com ara treballs trimestrals per a graduacions i entrevistes de feina. Normalment els ofereixen escriptors independents, mestres web i investigadors amb experiència en la redacció de treballs i projectes acadèmics. Per descomptat, heu de desconfiar de la qualitat d’aquests serveis que podríeu obtenir; hi ha moltes estafes a Internet, de manera que si utilitzeu aquest recurs, és important que primer feu una investigació exhaustiva abans de continuar amb el vostre treball.\nEl segon lloc on podeu obtenir treballs acadèmics és a través de la vostra escola. És possible que la vostra escola tingui diversos centres d’atenció als estudiants on podeu demanar ajuda. Per descomptat, si no podeu fer-ho a través de les instal·lacions de la vostra escola, també podeu trucar a l’oficina del vostre conseller universitari o al president del departament del vostre màster. El president del vostre departament us pot proporcionar més informació sobre els serveis que ofereix la vostra universitat o universitat i fins i tot us pot oferir recomanacions sobre el millor servei disponible.\nAquestes fonts en línia sempre seran més econòmiques que les que obtindreu de la vostra escola; i també poden ser molt eficients quant a proporcionar assistència quan més ho necessiteu. Normalment us ofereixen resultats instantanis, a diferència dels que obteniu quan espereu hores a la cua perquè el paper arribi a la vostra porta. Amb això, podreu acabar el treball en pocs minuts per passar fàcilment a un altre projecte i acabar-lo l’endemà o dos.\nLa tercera font on podeu trobar ajuda amb el vostre terme de paper són les biblioteques. Podeu visitar la biblioteca de la vostra zona i veure si tenen allò que cerqueu o buscar a la base de dades per veure si tenen alguna cosa adequat a les vostres necessitats.\nLa majoria de les biblioteques tenen la seva pròpia còpia del llibre sobre el tema escollit i us poden donar la seva opinió d’experts sobre quin seria el document acadèmic més adequat per al vostre projecte. Tot i que això pot trigar molt de temps, podeu aconseguir fàcilment el paper desitjat en un termini de 24 hores. A més, també podeu consultar amb el vostre professor, ja que la majoria dels professors solen tenir la seva pròpia còpia del llibre que fan servir com a referència per als seus estudiants.\nAquestes tres fonts en línia són realment barates en comparació amb la contractació d’un professor o la contractació d’un consultor per a un treball acadèmic. A part del fet que són assequibles, també són molt eficients i eficaços i els preus que cobren són realment econòmics en comparació amb els que podeu trobar en una escola o una biblioteca.


viurealspirineus 19:28 09/05/20\nEl BOE ha fet públiques aquest dissabte diverses novetats sobre què es podrà fer i què a les demarcacions veguerials en fase 1\nels partir dilluns que pirinencs fer\nHomes i dones passejant i practicant esport pel camí d'Alàs/Jordi Fàbrega\nAquest dilluns, els habitants de la demarcació de l'Alt Pirineu i Aran faran un pas més en el desconfinament i passaran a l'anomenada fase 1.També ho faran els veïns i veïnes del Camp de Tarragona i les Terres de l’Ebre.\nEl Butlletí Oficial de l'Estat (BOE), ha publicat aquest matí un número extraordinari on inclou totes les especificacions previstes per als territoris que han entrat en la fase 1.\nAquest divendres, el ministre de Sanitat, Salvador Illa, va anunciar que les noves activitats permeses (com les trobades amb amics i familiars o la reobertura de les terrasses i altres negocis) es podran fer a qualsevol hora, sense limitació per franges horàries.\nSobre el tema de les franges hi ha una altra novetat, i és que les comunitats autònomes les podran modificar i adaptar com vulguin, per exemple per evitar que els nens surtin a l’hora de més calor.\nTotes les novetats de la fase 1\nON EM PUC DESPLAÇAR?\nLa Moncloa contempla que durant la fase 1 la ciutadania tingui llibertat de moviments dins de la seva província o, en el cas de Catalunya, la regió sanitària de referència. Tot i això, la Generalitat demana que s’esperi a la fase 2 per desplaçar-se a altres municipis.\nA QUI PUC ANAR A VEURE?\nA qui vulguis, mentre sigui dins de la teva regió. Això inclou família o amics. Això sí, han de ser trobades amb un màxim de 10 persones i respectant una distància de seguretat de dos metres. Tampoc es pot veure ningú que sigui positiu o estigui aïllat.\nQUÈ PASSA AMB ELS BARS I RESTAURANTS?\nPoden obrir, però només les terrasses i ocupant la meitat de les taules que tenen autoritzades, a més de continuar amb la venda per a emportar. Els establiments hauran de netejar les taules i canviar els elements que hi hagi a sobre, com ara la carta, després de cada ús. A cada taula hi pot haver un màxim de 10 persones i també s’ha de respectar la distància de seguretat.\nQUÈ CANVIA A LES BOTIGUES?\nPoden obrir totes les que tenen menys de 400 metres quadrats, i ara ja no caldrà cita prèvia ni atenció individual. El límit de capacitat és un 30% de l’aforament permès. Sí que cal mantenir l’horari d’atenció preferent per a gent gran i les mesures higiene.\nI ELS FUNERALS?\nEls enterraments es limiten a un màxim de 15 persones, sense comptar el sacerdot. Als tanatoris, màxim de 15 persones a l’aire lliure i 10 en espais tancats.\nEs poden tornar a fer celebracions amb un terç de l’aforament. No es poden fer petons ni a persones ni a elements de culte i tampoc es poden repartir fulletons.\nREOBREN HOTELS, MUSEUS I BIBLIOTEQUES\nEls hotels poden tornar a obrir, però sense habilitar les zones comunes. Els museus i biblioteques hauran d’aplicar limitacions d’aforament i mesures higièniques.\nPoden obrir però només per a exercicis individuals i amb dutxes i espais comuns tancats.\nAls espais tancats 30 persones com a màxim i en espais obert 200. En qualsevol cas, tothom ha d’estar assegut i la venda d’entrades ha de ser exclusivament per internet.\nEs fa com sempre però l’escola ha de garantir la distància de seguretat.


GRAN TROBADA DE CORALS A L’ESGLÉSIA DE SFG | Ràdio Sant Feliu\n31 d'Octubre de 2016 per Ràdio Sant Feliu\nMagnífica interpretació coral de l’Hallellujah, Oratori El Mesies de Haendel, a càrrec de tres formacions corals: una anglesa (la East Grinstead Coral Society) i dues locals de Sant Feliu de Guíxols: la Cypsella i la Coral del Monestir el passat dissabte a l’església Mare de Déu dels Àngels de Sant Feliu de Guíxols.\nLes tres formacions, dirigides respectivament per Richard Jenkinson, Visi Díaz i Josep Maria Garcia Plaja van omplir l’església del Monestir de Sant Feliu de Guíxols en un concert memorable.\nTotes les formacions van oferir tastet de les seves respectives corals, i es va acabar amb dues peces conjuntes. L’abans esmentat ‘Aleluia’ de Haendel, i la cantata 147 ‘Jesus Bleibet’ de Bach, davant un públic emocionat.\nEls locals van fer peces de Schubert (coral del Monestir), mentre que la Cypsella va apuntar cap a Andrew Lloyd Webber. Els anglesos, per la seva banda, van fer un repertori de diferents registres, passant per música religiosa, amb un elenc de cançons folk angleses.\nUna magnífica vetllada que va omplir l’església i va significar un pas més en l’agermanament entre Sant Feliu de Guíxols i la ciutat d’East Grinstead, situada al sud de Londres, amb un lligam continuat de fa anys.


Més de 420.000 persones signen a favor d'una intervenció militar dels EUA a Cuba\nPublicat 18/07/2021 15:50CET\nUna petició dirigida al president nord-americà, Joe Biden, per a una intervenció militar a Cuba que va publicar a la plataforma Change.org un cubà exiliat a Bèlgica ha recopilat ja més de 420.000 signatures.\n"Els cubans lliures del món demanem una intervenció militar dels Estats Units i l'OTAN per posar fi a la màfia castrista i alliberar el poble cubà que viu sumit en el terror, la misèria, la fam i la coacció. Volem una Cuba lliure i pròspera! Fora el comunisme", resa la petició.\nEl responsable de la proposta és Leo Juvier-Hendrickx, cubà resident a Bèlgica i fundador de l'associació en defensa dels Drets Humans BelgoCuba.\nLa petició va dirigida a Biden, al Congrés dels Estats Units, a l'Organització d'Estats Americans (OEA), l'Organització de les Nacions Unides (ONU), al Parlament Europeu (PE) i a l'Organització del Tractat de l'Atlàntic Nord (OTAN) i al·lega raons humanitàries.\nLa petició destaca "la insostenibilitat de la situació política, econòmica i humanitària que viu el poble cubà sota el règim castrista des de fa 62 anys", i demana "el reconeixement de la comunitat internacional que a Cuba impera una dictadura terrorista i genocida".\nAmb aquesta situació, "l'exili no pot continuar veient com els nostres germans a l'illa moren de gana durant una situació de pandèmia", a la qual se suma "l'increment de la repressió contra el poble cubà".\nEl passat 11 de juliol milers de persones van sortir als carrers de les principals ciutats de Cuba al crit de "Llibertat!" i "Cuba i vida!".


Dolores Entertainment es converteix en proveidor oficial de TV3\nDolores Entertainment, empresa ubicada a la incubadora del TecnoCampus i fundada per un exestudiant de l'Escola Universitària Politècnica de Mataró, s'ha convertit en proveïdor oficial de Televisió de Catalunya. L'empresa va presentar ek passat cap de setmana el primer projecte fruit d'aquesta col·laboració durant la Festa del Supers. S'hi va presentar oficialment el "Super3 app", una aplicació per a terminals Iphone, Ipad i Android, que permet veure tota la programació de l'espai infantil Club Super3.Actualment s'està treballant en actualitzacions que oferiran més contingut i diversió pels petits de la casa.\nLa relació entre TV3 i Dolores Entertainment va sorgir del parc TecnoCampus Mataró-Maresme, quan Jordi Roure, cap de Dramàtics de TV3, i Daniel Navarro, CEO de Dolores Entertainment, van coincidir en una taula rodona celebrada en els centres universitaris del parc. Jordi Roure es va interessar per la tasca que realitzava Dolores Entertainmenti va demanar més informació per presentar-la internament a la cadena.\nUnes setmanes més tard, TV3 es va posar en contacte amb Dolores Entertainment per demanar pressupost per a unes aplicacions que es volien fer del Club Super3.\nL'empresa va guanyar el concurs per emportar-se el projecte, del qual ara s'ha tret la primera part.\nPer a mes informació visiteu la pàgina web.


La manera més atrevida de recórrer la finca! Puja al nostre buggy de 4 places, agafa’t fort i deixa’t portar per l’adrenalina i la màgia del paisatge. Coneixeràs tots els cultius: vinya, oliveres, nogueres, ordi… i t’ensenyarem els nostres tresors de patrimoni històric: el pou de gel, les barraques de vinya, les tines… Després d’una emocionant ruta, t’ensenyarem el nostre celler d’elaboració i també la sala de barriques per tal d’entendre tot el món del vi i el projecte Oller del Mas. L’experiència finalitza amb el tast guiat de dos dels nostres vins de la finca.\nVisita en buggy per la finca + tast de vins quantitat\n*Descripció_ La manera més atrevida de recórrer la finca! Puja al nostre buggy de 4 places, agafa’t fort i deixa’t portar per l’adrenalina i la màgia del paisatge. Coneixeràs tots els cultius: vinya, oliveres, nogueres, ordi… i t’ensenyarem els nostres tresors de patrimoni històric: el pou de gel, les barraques de vinya, les tines… Després d’una emocionant ruta, t’ensenyarem el nostre celler d’elaboració i també la sala de barriques per tal d’entendre tot el món del vi i el projecte Oller del Mas. L’experiència finalitza amb el tast guiat de dos dels nostres vins de la finca.\n*Ideal per…. _ Els amants del vi, la natura, el paisatge i l’aventura!\n*Us recomanem…_ durant la temporada de abril/maig a octubre ja que hem de tenir en compte que el buggy és descobert i al Bages les temperatures de l’hivern són extremes. Ho recomanem a parelles que vulguin viure una experiència més extrema i divertida sense perdre el contacte amb la natura i l’entorn.\n*Preu_50 € per persona\n*Condicions_mínim 2 màxim 3 (el buggy és de 4 places)


5.600 nous casos de coronavirus a Catalunya en un sol dia | Diari La República Checa\n5.600 nous casos de coronavirus a Catalunya en un sol dia\nCatalunya suma aquest divendres, dia en què ha entrat en vigor el confinament perimetral, 5.596 nous contagis en les últimes 24 hores. L’índex de rebrot es manté elevadíssim, i pujant, davant de l’estabilització dels últims dies: passa de 838 punts a 882.\nEl panorama no és optimista. Ans el contrari. En el primer dia d’aplicació de les noves restriccions a Catalunya, amb el tancament perimetral de la comunitat i de municipis en cap de setmana, el secretari general de Salut de la Generalitat, Marc Ramentol, ha llançat una seriosa advertència: “Si els contagis no baixen, demanarem un confinament domiciliari”.\nSeguint amb les xifres, pel que fa a les víctimes mortals, des de l’inici de la pandèmia sumen un total de 14.008. L’últim balanç xifra en 30 les persones que han perdut la vida a les últimes 24 hores pel coronavirus, segons les dades reportats aquest divendres per Salut.\nEn relació amb els pacients ingressats actualment a Catalunya, la xifra continua pujant, passant a 2.434 (47 més que ahir). Un total de 447 pacients es troben a la unitat de cures intensives, una xifra també en creixement durant els últims dies (ahir eren 434).\nPel que fa a Barcelona ciutat, xifres també elevadíssimes i amb el rebrot de nou a l’alça. Passa d’un índex de 660 punts a 714 en les últimes 24 hores, quan s’han detectat ni més ni menys que 1.339 nous contagis. Ja són 450 les persones ingressades en centres sanitaris, de les quals 83 estan en Ucis. També hi ha hagut sis morts més.\npreviousSalou reclamarà a la Generalitat ajudes a fons perdut pel comerç\nnextLa frase més inquietant de la consellera de Salut